Επειδή το κάθε μωρό έχει διαφορετικό μέγεθος και σχήμα σώματος, οι πάνες εφαρμόζουν διαφορετικά στο κάθε μωρό. Στα Pampers μετράμε τα πόδια, τον ποπό και τη μέση χιλιάδων μωρών και προσπαθούμε να βρούμε τη σωστή εφαρμογή που θα βοηθήσει στη συγκράτηση των διαρροών. Μερικές φορές, οι διαρροές οφείλονται στο ότι η άκρη της πάνας στα πόδια ή στη μέση έχει διπλώσει λίγο. Περάστε το δάχτυλό σας ανάμεσα στο ελαστικό της μέσης και τις άκρες για να βοηθήσετε στην καλύτερη εφαρμογή. Μια άλλη αιτία διαρροής είναι ότι δεν υπάρχει αρκετό απορροφητικό υλικό για την ποσότητα των ούρων του μωρού σας. Αν το μωρό σας είναι κοντά στο ανώτατο όριο βάρους της πάνας που χρησιμοποιείτε, ίσως πρέπει να χρησιμοποιήσετε το μεγαλύτερο μέγεθος πάνας, καθώς σε μεγαλύτερες πάνες υπάρχει περισσότερο απορροφητικό υλικό.